Mediaset

A Mediaset S.p.A. olasz kereskedelmi televíziótársaság, melyet az egykori olasz miniszterelnök, Silvio Berlusconi alapított. Székhelye a lombardiai Cologno Monzese. Története Fininvest S.p.A időszaka A Mediaset elődjét a Fininvest-et 1978. szeptember 7-én alapította Silvio Berlusconi, aki elnökként átadta a milánói székhelyű Telemilano kábeltelevíziót, ami 1980-tól Canale 5 néven fut, miután országos sugárzásúvá vált a csatorna. Silvio Berlusconi 1982-ben megszerezte az Edilio Rusconi vállalkozó tulajdonában levő Italia 1 csatornát, 1984-ben a Mondadori kiadó tulajdonában levő Rete 4 csatornát. A három csatornát üzemeltető vállalat neve RTI lett. A csatornák reklámidejét a Publitalia '80 cég értékesítette. A Videotime vállalat pedig a televíziózás technológiájával és műsorgyártásokkal foglalkozott. Az 1980-as évek második felétől a Fininvest csatornái a Bettino Craxi miniszterelnök által beterjesztett rendelet értelmében országos sugárzású televíziótársasággá váltak. Ilyen módon a Canale 5 a Fininvest legnézettebb csatornájává vált, ez köszönhető volt annak is, hogy az új televíziótársasághoz a közszolgálati RAI legismertebb műsorvezetői (Raffaella Carrá, Corrado Mantoni, Raimondo Vianello) átpártoltak. Az Italia 1 a gyermek és fiatal korosztály csatornájává vált, számos amerikai rajzfilmet és japán animét mutattak be a csatornán, emellett a fiatalok körében különösen népszerű volt a nyári időszakban, amikor a Festivalbar című olasz hazai és külföldi énekesek részvételével zajló roadshowt közvetítették. 1990-es évek Újabb fordulópontot jelentett a televíziótársaságnak az 1990-es évek. A Mammí-törvény értelmében az országos lefedettséggel sugárzó televíziós csatornák kötelesek lettek hírműsort készíteni. Ennek következtében 1991-ben a Rete 4-n a TG4, az Italia 1-n a Studio Aperto, 1992-ben a Canale 5-n a TG5 hírműsorok indultak el. A Mediaset időközben a milánói értéktőzsdére bekerült. 1996-ban a Mediaset reklámcégei és forgalmazó cégei mint RTI, Videotime, Publitalia és Elettronica Industriale egy közös cégbe kerültek. 1997-ben a tulajdonukban levő spanyol Telecinco csatornában 25%-osra nőtt a részesedésük. 1999-ben megjelentek a Mediaset csatornái az interneten. 2000-es évek 2003-ban 50%-osra nőtt a részesedésük a Telecincóban, 2004-ben pedig Olaszországban elsőként elindították a digitális sugárzást. Elindult a társaság tv-shop csatornája, a Mediashopping. 2005-ben elindult a digitális, kábelcsatornájuk Mediaset Premium néven, amely egy feltöltő kártyás fizetéssel prémium tartalmakat kínált, mint a Serie A bajnokságok közvetítése. 2007-ben a Mediaset bekerült egy közös konzorciumba, amiben a Goldman Sachsszal, Cyrte Funddal a Telefonicától megvették, az Endemol cég felügyeleti jogát. Csatornák Ingyenes Canale 5 Italia 1 Rete 4 Mediashopping Boing Cartoonito For You Iris La5 Mediaset Extra Italia 2 TgCom 24 Telecinco (spanyol) LaSiete (spanyol) FDF (spanyol) Cuatro divinity.es (spanyol) Fizetős Mediaset Premium MT Channel Happy Channel Duel TV Italia Teen TV Comedy Life Társaságok Publitalia '80 RTI Videotime Elettronica Industriale Mediafriends Mediavivere Publiespaña Publieurope Gyártóbázisok Cologno Monzese-i gyártóbázis A Mediaset fő gyártóbázisa. Számos televíziós műsor és hírműsor készül az itt található studiókban. A hírműsorok közül a Studio Aperto és a TG4 készül itt, valamint olyan show-műsorok Paperissima Sprint, Striscia la notizia, Le Iene valamint a Maradj talpon! és a Legyen ön is milliomos! olasz változata. Safa Palatino gyártóbázis Safa Palatinóban készül a csatorna legnézettebb híradója, a TG5. A gyártóbázis Rómában található, 3 studióval rendelkezik. Emellett olyan nagyformátumú show-műsorok készülnek itt, mint a Non é la Rai, Buona Domenica, Uomini e donne. Centro Titanus Elios Titanius Elios gyártóbázis Rómában található, ami közös tulajdonban van a Titanus filmgyárral és a Mediasettel. Nyolc studió található a komplexumban. Itt készül a Maurizio Costanzo show című talkshow, a Maria de Filippi vezette Amici tehetségkutató műsor. Jegyzetek További információk Hivatalos honlap